[{"text_idx": "#000005", "text": "Nu\u0308u\u0308dseks on paljudele vo\u0303o\u0303rsil ma\u0308ngivatele vo\u0303rkpalluritele ka\u0308tte jo\u0303udnud hooaja ta\u0308htsaimad ma\u0308ngud ehk play-offid on ta\u0308ies hoos, vahendab volley.ee. Lisaks eestlaste nelja parema sekka jo\u0303udmisele Belgias saatis edu veel liigahooaja vo\u0303idukalt lo\u0303petanud Zu\u0308richi Volero naiskonna abitreener Ma\u0308rt Pajusalu, kes teenis to\u0303usu S\u030cveitsi esiliigast meistrisarja."}, {"text_idx": "#000006", "text": "Soome meeste meistriliigas algasid kolme vo\u0303iduni peetavad veerandfinaalid. Kristo Kollo ja Akaa-Volley seeria Raisio Loimu vastu on 1:1 viigis. Avakohtumise vo\u0303itis Akaa meeskond Kollo 20 punkti (+11) toel 3:2 (18:25, 23:25, 25:23, 25:22, 15:10). Teises ma\u0308ngus ja\u0308i aga 3:1 (20:25, 25:22, 29:27, 25:19) peale Raisio meeskond, Kollolt selles kohtumises 16 punkti (+7). Andrus Raadiku to\u0308o\u0308andja Savo Volley juhib seeriat Vantaa Ducksi vastu ma\u0308ngudega 2:0. Esimeses ma\u0308ngus saadi 3:0 (25:11, 25:15, 25:23) vo\u0303it ja teises samuti 3:0 (25:21, 25:21, 25:18) vo\u0303it. Raadikult avamats\u030cis 15 (+9) ja teises samuti 15 punkti (+6)."}, {"text_idx": "#000007", "text": "Katari ko\u0303rgliigas kaotas Oliver Venno koduklubi Doha Police 0:3 (23:25, 22:25, 18:25) Al Arabile. Venno to\u0303i 14 punkti (+5). Po\u0303hiturniiri viimases ma\u0308ngus vo\u0303ideti napilt 3:2 (25:21, 25:21, 21:25, 23:25, 16:14) liiga liidrit Al-Rayyani, Venno sai kirja lausa 31-punktilise (+22) kohtumise. Po\u0303hihooaja lo\u0303petas Venno koduklubi 45 punktiga teisel kohal ja selle positsiooniga lo\u0303ppes ka Police jaoks Katari liiga. Venno ja\u0308tkab aga vo\u0303istlemist nii Katari kui Amiri karikate nimel."}, {"text_idx": "#000008", "text": "Poola meistriliigas sai Robert Ta\u0308he koduklubi Belchatowi Skra na\u0308dala esimeses kohtumises 3:1 (25:23, 29:27, 19:25, 27:25) jagu Gheorghe Cretu juhendatavast Zaksast. Teises ma\u0308ngus alistati 3:2 (25:23, 20:25, 25:21, 23:25, 15:10) Zawiercie. Ta\u0308ht ei teinud kaasa kummaski ma\u0308ngus. Timo Tammemaa to\u0308o\u0308andja Rzeszowi Asecco Resovia sai kirja 1:3 (23:25, 27:25, 25:27, 27:29) kaotuse 12. positsioonil olevalt Suwalkilt. Tammemaalt ilus esitus 12 punkti (+10) na\u0308ol. Tabelis on Belchatow 55 punktiga kolmas, Resovia 38 punktiga kuues. Po\u0303hiturniiri lo\u0303puni ja\u0308a\u0308b kaks ma\u0308nguvooru."}, {"text_idx": "#000009", "text": "Luksemburgis kaotas Merlin Hurda ja va\u0308rskelt emaks saanud Anu Ennoki koduklubi VC Mamer poolfinaali otsustava kohtumise 0:3 (20:25, 16:25, 14:25) ja ja\u0308i finaalist eemale."}, {"text_idx": "#000010", "text": "S\u030cveitsi naiste esiliigas tuli abitreenerina to\u0308o\u0308tava Ma\u0308rt Pajusalu koduklubi Zu\u0308richi Volero liiga ts\u030cempioniks. Teises finaalma\u0308ngus alistati Glaronia naiskond 3:0 (25:18, 25:18, 25:15) ja vo\u0303ideti seeria 2:0. Uueks hooajaks to\u0303usis Zu\u0308richi naiskond sellega ka meistriliigasse."}, {"text_idx": "#000011", "text": "Saksamaa meistriliigas ja\u0308tkusid veerandfinaalid. Andri Aganitsa to\u0308o\u0308andja Friedrichshafeni VfB sai kahe vo\u0303iduni peetava seeria teises ma\u0308ngus Herrschingi vastu 3:0 (25:16, 25:29, 27:25) vo\u0303idu. Aganits panustas 7 punktiga (+7). Avama\u0308ngu oli 3:2 vo\u0303itnud Herrsching. Stefan Kaibaldi koduklubi Ko\u0308nigs Wusterhauseni Netzhoppers kaotas veerandfinaali avama\u0308ngu Du\u0308renile 0:3 (26:28, 19:25, 21:25). Kaibald to\u0303i 8 punkti (+2)."}, {"text_idx": "#000012", "text": "Prantsusmaa meeste ko\u0303rgliigas lo\u0303ppes po\u0303hiturniir. Ardo Kreek ja Sete\u2019i Arago said viimases kohtumises 1:3 (21:25, 25:21, 18:25, 23:25) kaotuse Poitiers\u2019lt. Kreek to\u0303i 3 punkti (-2). Sete lo\u0303petas po\u0303hiturniiri 48 punktiga viiendana. Veerandfinaalidega tehakse algust 8. aprillil, Sete kohtub seal Narbonne\u2019iga."}, {"text_idx": "#000013", "text": "Esiliigas sai samuti po\u0303hiturniir la\u0308bi. Robert Viiber ja Grand Nancy said eelmisel na\u0308dalal 3:1 (26:24, 20:25, 25:22, 25:18) jagu Ajacciost. Viiber to\u0303i lisaks ma\u0308ngu juhtimisele ka 5 punkti. Johan Vahter ja Frejus kaotasid aga 1:3 (23:25, 25:19, 16:25, 23:25) St-Quentinile. Vahteri vastuvo\u0303tuprotsent oli 76. Nancy meeskond lo\u0303petas po\u0303hiturniiri teisel ja Frejus viiendal kohal, veerandfinaalidega tehakse algust 9. aprillil."}, {"text_idx": "#000014", "text": "Prantsusmaa naiste ko\u0303rgliigas on po\u0303hiturniiril veel u\u0308ks ringi ma\u0308ngida. Eelmisel na\u0308dalal said Liis Kullerkann ja Venelles\u2019i Pays d\u2019Aix 3:1 (13:25, 25:18, 25:22, 25:22) vo\u0303idu Nantes\u2019i vastu, Kullerkann to\u0303i va\u0308hese ma\u0308nguajaga 1 punkti (+1). Lisaks ma\u0308ngis Venelles a\u0308ra u\u0308he varem edasilu\u0308katud ma\u0308ngu Karolina Kibbermanni ja Lorenzo Micelli to\u0308o\u0308andja Le Cannet Volero vastu, mille Kullerkannu koduklubi kaotas 2:3 (25:22, 22:25, 25:22, 19:25, 9:15). Kullerkann to\u0303i 3 punkti (0), Kibbermann ma\u0308ngu ei sekkunud. Polina Bratuhhina-Pitou koduklubi Terville\u2019i Florange alistas 3:1 (25:17, 25:15, 22:25, 25:18) Beziers\u2019 naiskonna. Bratuhhina-Pitou sai va\u0308he ma\u0308nguaega ja skoori ei teinud. Tabelis on Terville 46 punktiga kolmas ja Venelles 44 punktiga viies."}, {"text_idx": "#000016", "text": "Itaalia naiste esiliigas alustasid play-offi Kristiine Miilen ja tema koduklubi Olbia Hermaea. Kaheksandikfinaali avama\u0308ngus saadi 3:2 (25:14, 20:25, 15:25, 25:18, 15:5) vo\u0303it Mondovi vastu, Miilen to\u0303i 7 punkti (+2)."}, {"text_idx": "#000017", "text": "Kreeka meeste meistriliiga vahegrupis sai Renee Teppani koduklubi Pireuse Olympiakos 3:0 (27:25, 25:20, 25:17) vo\u0303idu PAOKi u\u0308le. Teppanilt 24 punkti (+21). Praegust na\u0308dalat alustas Olympiakos aga 0:3 (20:25, 11:25, 18:25) kaotusega Ateena Panathinaikosele, Teppan panustas 13 silmaga (+1). Tabelis on eestlase to\u0308o\u0308andja 17 punktiga kolmas."}, {"text_idx": "#000027", "text": "Kreek ja Sete alistusid Prantsuse karika poolfinaalis tugevale konkurendile, Micelli ja Kibbermanni to\u0308o\u0308andja ma\u0308ngib ta\u0308na finaalis"}, {"text_idx": "#000028", "text": "To\u0308o\u0308 ko\u0303rvalt Luksemburgi karika vo\u0303itnud Merlin Hurt: mul on tekkinud siin super mo\u0303nus so\u0303pruskond!"}, {"text_idx": "#000029", "text": "Prantsuse karikas: Kreek edenes eurosarjavo\u0303itja alistamisega poolfinaali, Kullerkann ja Orefice ja\u0308id la\u0308hikonkurendi vastu jo\u0303uetuks"}]